b"\n_START_ARTICLE_\nOrca Keiko\n_START_PARAGRAPH_\nKeYko (1976-2003) fou una orca mascle famosament coneguda arreu del m\xc3\xb3n per la seva participaci\xc3\xb3 en la saga de pel\xc2\xb7l\xc3\xadcules de Free Willy. Keiko es creu que va n\xc3\xa9ixer l'any 1976 i fou capturada a Isl\xc3\xa0ndia l'any 1979 quan encara era una cria sense destetar._NEWLINE_Primerament residi durant 3 anys en un aquari island\xc3\xa8s fins que fou venuda al Parc d'atraccions Marineland d'Ont\xc3\xa0rio, al Canad\xc3\xa0, on fou adiestrada per fer actuacions en p\xc3\xbablic, sent en aquest lloc que desenvolup\xc3\xa0 una infecci\xc3\xb3 a l'aleta pectoral._NEWLINE_L'any 1985 fou venuda a Reino Aventura de Ciutat de M\xc3\xa8xic, on actu\xc3\xa0 durant 10 anys, esdevenint molt popular, per\xc3\xb2 que a causa del redu\xc3\xaft espai en el que vivia caus\xc3\xa0 que la seva aleta dorsal es doblegu\xc3\xa9s a causa del seu esc\xc3\xa0s \xc3\xbas i falta d'exercici. L'any 1987 aparegu\xc3\xa9 al cap\xc3\xadtol final de la telenovel\xc2\xb7la mexicana Quincea\xc3\xb1era i el 1990 a la pel\xc2\xb7l\xc3\xadcula mexicana Keiko en peligro._NEWLINE_A inicis de la d\xc3\xa8cada de 1990 Keiko fou descoberta per ca\xc3\xa7a-talents de Hollywood i la contractaren per la pel\xc2\xb7l\xc3\xadcula Allibereu Willy, la qual es convert\xc3\xad en un film de gran \xc3\xa8xit comercial el 1993, tot donant fama mundial a la balena, que tamb\xc3\xa9 protagonitz\xc3\xa0 la segona part el 1995 i la tercera el 1997. L'any 1996 protagonitz\xc3\xa0 la telenovel\xc2\xb7la mexicana Azul._NEWLINE_Poc despr\xc3\xa9s, la revista Life public\xc3\xa0 un article sobre les deplorables condicions de vida de la balena, fet que provoc\xc3\xa0 una forta campanya mundial per exigir la seva alliberaci\xc3\xb3. Malgrat els dubtes existents sobre la seva readaptaci\xc3\xb3 a la vida salvatge, Keiko fou alliberada l'11 de juliol de 2002, per\xc3\xb2 mai acab\xc3\xa0 d'integrar-se amb els seus cong\xc3\xa8neres salvatges._NEWLINE_Keiko mor\xc3\xad el 12 de desembre de 2003 de pneum\xc3\xb2nia."